You Need to Calm Down

You Need to Calm Down on yhdysvaltalaisen laulaja-lauluntekijä Taylor Swiftin musiikkikappale. Sen julkaisi Republic Records hänen seitsemännen, Lover-studioalbumin toisena singlenä 14. kesäkuuta 2019. Kappaleen ovat sekä sanoittaneet että tuottaneet Swift ja Joel Little. "You Need to Calm Down" on lajityypiltään synthpop ja elektropop-kappale, jonka sanat kertovat Swiftin ajatuksista homofoobikoita ja hänen arvostelijoita kohtaan sekä hänen tuestaan HLBTQ+-yhteisöä kohtaan. Kappaleen lyriikkavideo julkaistiin 14. kesäkuuta ja virallinen musiikkivideo 17. kesäkuuta 2019.

"You Need to Calm Down" sai pääosin ristiriitaisen vastaanoton musiikkikriitikoilta; jotkut kehuivat kappaleen mukaansatempaavuutta sekä pro-HLBT sanomaa, kun taas toiset kritisoivat kappaleen sanomaa sekavaksi ja kyyniseksi. Kappale oli kuitenkin kaupallisesti kansainvälinen menestys, sen päästyä jo ensimmäisellä listaviikolla Skotlannin singlelistan kärkeen, jonka lisäksi se on päässyt singlelistan viiden parhaan joukkoon Australiassa, Irlannissa, Kanadassa, Malesiassa, Uudessa-Seelannissa ja Yhdysvalloissa. Kappale pääsi Yhdysvaltain Billboard Hot 100-listan sijalle 2. joka teki siitä toisen peräkkäisen kahden parhaan joukkoon päässeen singlen Swiftin Lover-albumilta ja se teki Swiftistä Madonnan ohella eniten Billboard Hot 100-listan kahden parhaan joukkoon päässeitä singlejä julkaisseen artistin.

"You Need to Calm Down" oli ehdolla VMA:lle yhdeksässä eri kategoriassa vuoden 2019 MTV Video Music Awardsissa, joista kahdessa tämä voitti. Nämä kategoriat olivat "Vuoden video" ja "Video for Good". Kappale sai ehdokkuuden myös Grammylle vuoden 2020 Grammy-palkintogaalassa kategoriassa "Paras pop soolo esitys".

Lähteet

Vuoden 2019 kappaleet
Taylor Swiftin kappaleet
Protestilaulut
Rasismin ja ksenofobian vastaiset laulut
Yhdysvaltalaiset synthpop-kappaleet